पूर्वी सिंघभूम जिला प्रशासन द्वारा यहां टाटा ऑडिटोरियम में आयोजित दो दिवसीय राष्ट्रीय स्तर की ईएमआरएस संगीत प्रतियोगिता में जनजातीय मामलों के मंत्री ओराम ने कहा कि इसका उद्देश्य उच्च शिक्षा और प्रतियोगी परीक्षाओं समेत सभी क्षेत्रों में जनजातीय युवाओं और अन्य के बीच के अवसर के अंतर को पाटना है। मुख्यअतिथि के तौर पर यहां पहुंचे ओराम ने कहा कि अभी देश में 182 एकलव्य विद्यालयों का संचालन हो रहा है और सरकार की योजना 2022 तक 700 और विद्यालय खोलने की है।